Хайнрих Хайне
Мила, днес кажи, не си ли…

Превод от немски: Димитър Стоевски, 1947

chitanka.info

Мила, днес кажи, не си ли

образ възмечтан, роден

от поетовия мозък

в някой зноен летен ден?

Не, уста такава, тоя

взор що в пламъци гори,

тоя сладък лик не може

и поет да сътвори.

Дяволи, вампири страшни,

някой дракон жив и цял —

баснословни грозни твари,

тях поетът би създал.

Тебе, твоята ехидност,

твоя дивен лик и глед,

лицемерно благ, не може

да измисли и поет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.